5. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 807 της 6 Οκτ./3 Δεκ. 1962 (ΦΕΚ Α΄ 205) (Διορθ. ημαρτ. ΦΕΚ Α΄ 210/13.12.1962). Περί τροποποιήσεως του από 27.9.1956 Β.Δ/τος περί καθορισμού των ορίων αμυντικών περιοχών και Ναυτικών Οχυρών των Ενόπλων Δυνάμεων. Έχοντες υπ’ όψιν: α)Το άρθρ. 1του Α.Ν. 376/1936 «περί μέτρων ασφαλείας οχυρών θέσεων» (ΦΕΚ 546Α/1936), ως ούτος ετροποποιήθη και συνεπληρώθη μεταγενεστέρως. β)Το από 27.9.1956 Β.Δ/μα «περί καθορισμού των ορίων Α.Π. και Ν.Ο. των Ενόπλων Δυνάμεων» (ΦΕΚ 295Α/1956), το από 13.6.1957 Β.Δ/μα «περί καθορισμού και τροποποιήσεως ορίων ως και καταργήσεως Ν. Οχυρών» (ΦΕΚ 108Α/1957, το από 11.4.1958 Β.Δ/μα «περί τροποποιήσεως των ορίων Ν. Οχυρού Νοτίου Ευβοϊκού» (ΦΕΚ 57Α/1958). γ)Το άρθρ. 15 παρ. 3β του Ν.Δ. 2387/1953 «περί Υπουργείου Εθνικής Αμύνης κλπ.» (ΦΕΚ 108Α/1953). δ)Γνώμην του Ανωτάτου Ναυτικού Συμβουλίου (Πρακτικόν υπ’ αριθ. 13/6.8.1962). ε)Την υπ’ αριθ. 585/1962 γνωμοδότησιν του Συμβουλίου Επικρατείας, προτάσει του Ημετέρου επί της Εθνικής Αμύνης Υπουργού, απεφασίσαμεν και διατάσσομεν: Άρθρ.1.-1.Από της ισχύος του παρόντος, καταργούνται τα κάτωθι Ναυτικά Οχυρά ως ταύτα καθορίζονται εν τω Β.Δ. της 27.9.1956 «περί καθορισμού των ορίων αμυντικών περιοχών και Ναυτικών Οχυρών των Ενόπλων Δυνάμεων» (ΦΕΚ 295Α/ 1956), ως και εις τα τροποποιήσαντα αυτό Β.Δ. της 13.6.1957 «περί καθορισμού και τροποποιήσεως ορίων ως και καταργήσεως Ν. Οχυρών» (ΦΕΚ 108Α/1957), και της 11.4.1958 «περί τροποποιήσεως των ορίων Ν. Οχυρού Ν. Ευβοϊκού» (ΦΕΚ 57Α/1958): α)Ισθμού Κορίνθου β)Φλεβών γ)Αιγίνης δ)Βορείου Ευβοϊκού ε)Γιάρου ς)Νοτίου Ευβοϊκού 2.Τα υπό στοιχ. Β-5, Β-9, Β-10, Β-12, Β-15 και Β-16 αρμοδιότητος ΓΕΝ Σχεδιαγράμματα συνδημοσιευθέντα μετά των ανωτέρω Β.Δ/των καταργούνται. Άρθρ.2.-(Βλ. Π. Δ. 165/13-28 Ιουν. 2002 (ΦΕΚ Α΄150), κατωτ. αριθ. 21 με το οποίο τροποποιήθηκε η Περιοδή Σούδας (Ν.Ο.) και καταργήθηκε το παρόν Β. Δ. 807/6-10-1962 μετά του συνδημοσιευομένου σ’ αυτό σχεδιαγράμματος Β14). 